Paschal Charles David Robinson

**Paschal Robinson** O.F.M. (opprinnelig **Charles David Robinson**; født 26. april 1870 i Dublin i Irland, død 27. august 1948 i Dublin) var en irsk katolsk erkebiskop og diplomat for Den hellige stol.
## Liv og virke
### Bakgrunn
David Robinson ble født i Irland den 26. april 1870. Begge foreldrene hans var godt kjent i Dublins litterære kretser; faren hans var forfatter av skuespill og pantomimeforestillinger og journalist som dekket den fransk-prøyssiske krig for *[[London Chronicle]]*. I juni 1876 trakk imidlertid faren seg brått som skattmester i Dublin og flyktet til utlandet, - rundt 3000 pund manglete fra bykassen. Familien slo seg ned i New York City. 

David vokste opp i USA, der faren var fremgangsrik journalist. David begynte som journalist selv, i tenårene. Han vurderte en kort tid å bli jurist, men hadde vært både London-korrespondent for *[[The New York Sun]]* og assisterende redaktør for *[[North American Review]]* før han bestemte seg for ordens- og prestelivet.

### Prest
Charles David Robinson sluttet seg til fransiskanerordenen (OFM) der han fikk ordensnavnet **Paschal**. Han ble presteviet den 21. desember 1901.

I 1913 ble han professor i middelalderhistorie ved The Catholic University of America i Washington D.C., en stilling han hadde fra 1913 til 1919, og da ble han inntatt i Pavestolens diplomatiske tjeneste. Han var flere ganger apostolisk visitator, først i 1920 til Kustodiet for Det hellige land i Jerusalem, så i 1925 til Det latinske patriarkatet Jerusalem og de østlige katolske kirker i Palestina, Transjordan og Kypros.

### Titulærerkebiskop
Den 24. mai 1927 utnevnte pave Pius XI ham til titulærerkebiskop av *Tyana*. Kardinalprefekten for Kongregasjonen for folkenes evangelisering *(Propaganda Fide)*, kardinal Wilhelmus Marinus van Rossum C.Ss.R., ordinerte ham til biskop den 24. juni samme år. Medkonsekrerende var sekretæren for Propaganda Fide, kurieerkebiskop Francesco Marchetti Selvaggiani, og den apostoliske vikari Egypt, Igino Michelangelo Nuti O.F.M.
### Apostolisk nuntius til Irland
Den 28. november 1929 ble Paschal Robinson den første apostoliske nuntius til Republikken Irland - Irlanf hadde sist gang hatt en nuntius på 1600-tallet; det var Giovanni Battista Rinuccini.. I 1930 begynte erkebiskop Robinson sin tjeneste idet han ankom Dublin i januar og der ble han feiret i tre dager. I 1934 klarte en fotograf å avbilde nettopp det øyeblikk da den tyske sendemann til Irland, Georg von Dehn, på sin avskjedsrunde før postering til Romania, kysset Robinsons bispering. Von Dehn ble straks tilbakekalt og fjernet fra det tyske diplomati av Adolf Hitler for upassende opptreden og fotografiet– og nyheten om dets konsekvens – ble internasjonalt kjent.

Robinson fikk en veldig innflytelse i Irland og ble kreditert i *The Irish Times* for sitt bidrag til gode relasjoner mellom Irland og Den hellige Stol. Han ble i embedet til sin død den 27. august 1948 i det apostoliske nuntiatur i Dublin. Han ble etter eget ønske gravlagt i en seksjon reservert for fransiskanere på Glasnevin Cemetery.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Kardinal Willem Marinus van Rossum (1854-1932) *1918
* Erkebiskop *Paschal Charles David Robinson* O.F.M. (1870-1948) *1927 

## Referanser